ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

នាពេលថ្មីៗនេះ កូនរបស់លោកអ្នកប្រហែលជាបានប៉ះពាល់នឹង**ជំងឺរលាកក្រពះពោះវៀនបង្កដោយមេរោគ** ដែលត្រូវបានស្គាល់​ផង​ដែរថាជា ជំងឺផ្ដាសាយក្រពះ។ ប្រសិនបើកូនរបស់លោកអ្នកមានរោគសញ្ញា សូមឱ្យពួកគេសម្រាកនៅផ្ទះរហូតដល់ពួកគេលែងក្អួត មិនរាគរយៈពេល 24 ម៉ោង ហើយអាចចូលរួមក្នុងសកម្មភាពធម្មតាបាន។

# រោគសញ្ញា​

រោគសញ្ញាជាធម្មតាមានរយៈពេល 24-48 ម៉ោង ហើយរួមមានចង្អោរ ក្អួត ចុករមួយក្នុងពោះ និងរាគ។ មនុស្សមួយចំនួនក៏ជួបប្រទះការឈឺក្បាល ក្តៅខ្លួនតិចៗ និងឈឺខ្លួនផងដែរ។

# ការរាលដាល

ជំងឺរលាកក្រពះពោះវៀនរាលដាលយ៉ាងងាយតាមរយៈលាមកនិងកម្អួត​របស់មនុស្សដែលឆ្លងមេរោគ។ វាអាចឆ្លងតាមរយៈដៃ ផ្ទៃវត្ថុ របស់របរ ផ្ទៃបន្ទប់ទឹក និងអាហារកខ្វក់។

# ការ​ធ្វើ​រោគវិនិច្ឆ័យ និង​ការ​ព្យាបាល​

អ្នកផ្តល់សេវាថែទាំសុខភាពអាចជួយធ្វើរោគវិនិច្ឆ័យជំងឺរលាកក្រពះពោះវៀនបាន។ ថ្នាំអង់ទីប្យូទិកមិនមានប្រសិទ្ធភាពប្រឆាំងនឹងជំងឺក្រពះពោះវៀនទេ។ សម្រាកនិងផឹកទឹកឱ្យបានច្រើន ដើម្បីជួយឱ្យជាសះស្បើយឡើងវិញ។

# ការ​បង្ការ

អនាម័យល្អគឺជាមធ្យោបាយដ៏ល្អបំផុតដើម្បីបង្ការការឆ្លងរាលដាលនៃជំងឺរលាកក្រពះពោះវៀន។

* • លាងដៃរបស់លោកអ្នកឱ្យបានស្អាតល្អដោយសាប៊ូនិងទឹកក្ដៅឧណ្ហៗ ។ • លាងដៃជានិច្ច បន្ទាប់ពីប្រើបន្ទប់ទឹក ផ្លាស់ប្តូរក្រណាត់កន្ទបទារក ឬជួយកុមារប្រើប្រាស់បង្គន់។
* • លាងដៃឱ្យបានស្អាត​ មុនពេលរៀបចំ ផ្តល់​ ឬទទួលទានអាហារ។
* • សម្អាតកន្លែងដែលមានជាតិកខ្វក់ដោយទឹកអូសាវែល​ 10% ។
* • ពាក់ស្រោមដៃ និងម៉ាសនៅពេលសម្អាត ក្អួត ឬរាគ។
* • ជូតផ្ទៃរបស់របរប្រើប្រាស់រួមគ្នា ដូចជាកុំព្យូទ័រលើតុ និងដៃទ្វារ ដោយប្រើទឹកអូសាវែល​ 10%។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។